Seroring

A **Seroring** (2022-ig *Serodome Circuit*) Serodome egyetlen autóverseny-pályája. Serodome városától közvetlenül északra, Egyetemváros és Nisug között terül el.

## Kanyarok

### Arena

Az Arena szekció a pálya nyitó kanyarkombinációja, amely az 1-5. kanyarokat foglalja magába. A hosszú célegyenes után egy jobb-balos sikán következik, amelyet szorosan követ egy ismételt balos, a 4-5. kanyarban pedig egy bal-jobb sikán után lehet rágyorsítani a 6-os kanyarra.
A boxutca csak az 5-ös kanyarban csatlakozik vissza a pályába, amely jelentős boxutcai időmegtakarítást jelent a többi pályához képest.

### Long

A Long a 6-os kanyar, amely egy hosszú nyújtott balkanyar, teligázon, 2021 óta az itt megrendezésre kerülő versenyek zömében a Longot megtörték a Chicane kanyarral, így már nem lehet teligázon kigyorsítani a hátsó egyenesre.

### Chicane

A hivatalos Grand Prix-nyomvonal részét képezi a Chicane kombináció, amely a 7-8-9. kanyarokat foglalja magába. A kanyar a Longot töri meg, egy erős féktáv után balra befordulva, majd szorosan utána egy jobbos hajtűkanyarral megtűzdelve. A kanyar utolsó része egy ismételt balos, amely visszavisz a pálya fő nyomvonalára.

### 10-es kanyar

A pálya kevés névtelek kanyarja közül az egyik. Egy enyhe jobbos, amely teligázon a hátsó egyenes közepén helyezkedik el. Innen ágazik ki egyenesen haladva egy levágás, amelyet nyomvonalat kisebb kategóriák szoktak használni.

### Hairpin

Az egyik legizgalmasabb kanyar a 11-es a Hairpin (magyarul Hajtűkanyar) nevet viseli. A hosszú hátsó egyenes után kiváló előzési pontként ismert, és a legtöbb akció itt történik. Egy erős rövid balos kanyar.

### Snake

A 12-14. kanyarok alakjukról kapták nevüket, a pálya a hajtűkanyar után ide-oda kanyarog, először enyhén balra, majd erősebben jobbra, végül egy erős visszafordítással jobbra visz, ahol a 10-es kanyarból érkező levágás visszaér a fő pályába.

### 15-ös kanyar

Egy derékszögű balkanyar a Snake utáni rövid egyenesben.

### Esses

16-18. kanyarok. A pálya 'S' alakjáról kapta nevét, itt a versenyzőknek hatalmas erőhatások mellett kell közel teligázon végighaladnia egy jobb, egy bal, végül mégegy jobbkanyar megtételével. A 16-os kanyarból kiágazik egy másik levágás, amely az utolsó kanyar elejéhez kötődik, létrehozva ezzel egy rövidebb, Sprint nyomvonalat a pályának.

### Loop

A Loop az egyik legkihívóbb kanyar mind közül. A 19-es balos, amelynek 4 csúcspontja is van, egyetlen teligázas visszafordító, amely közben a versenyzőkre eső erőhatás a pályán itt a legnagyobb. A kanyar belső felén egy tó található, amelyet kikerülve fordul vissza a pálya a belseje felé.

### Sebastian Vettel

A 2022. végén Vettel karrierjének tiszteletére átnevezett kanyar a 20-21. kanyarokat foglalja magába. A versenyzők zöme szerint ebben a kanyarban a legkönnyebb hibázni, a féktáv után ugyanis a csúcspont a balkanyar végén található, amelyhez a kanyarodást nagyon későn kell elkezdeni, hogy ne végezzék a gumifalban. A lassabb balos után egy kigyorsító jobbkanyar következik, amely rávisz egy rövid egyenesre.

### W

A kanyarkombináció nevét nem kell elmagyarázni, egy W-betű alakját írja le. A rövid egyenes után kiváló előzési pontként szolgáló balkanyart egy jobbos töri meg, amely után ismét egy balkanyar következik, ráfordítva ezzel a versenyzőket a főtribűn mellé.

### Tribune

A kanyar elején becsatlakozik a 16-osból kiágazó levágás, amely után egyetlen közepes hajtűkanyar visz rá a célegyenesre. A kanyar külső ívének közepén ágazik ki a pályából a boxutca is.

### A Seroringen lebonyolításra kerülő vagy került események

 Seroring Classics
 Szilveszter Rallye